text: [{"text_idx": "#000001", "text": "Eeci cibalo tacili ca WLC. Eelyo notubelesya zilembedwe aabalembi balaanze lya nkamu, tusimba buyo zyeezyo zyeendelana 100% a Bbaibbele a lusyomo lwesu cino ciindi munkamu ya WLC. Aboobo eezyo zibalo inga zyalanganyigwa kuti nzya nkamu ya WLC. Twakalelekwa kapati amulimo wabalanda ba Yahuwah banjaanji. Pele tatukulwaizyi ndinywe nobeenzuma kutalika kubala zyaalembwa abantu aabo. Eezyo nzibaalemba, twakazigwisya mumalembe eesu nkaambo kanjaanji zililubide akubaa tumpenda. Cintu cuusisya ncakuti tucilangaula mbungano yamilimo iitakwe kampenda. Ikuti konyandidwe nkaambo ka [zibalo/milumbe] iitali ya WLC, kobikkila maanu ku Tusimpi 4:18. Kuteelela kwesu nkwakuti kasimpe Kakwe kalazyokoloka, eelyo mumuni nuuyaa kumwesya munzila yesu. Tulakayandisya kasimpe kwiinda buumi, nkanko tulavwuntauzya kufumbwa nkokakonzya kujanwa."}, {"text_idx": "#000002", "text": "\u201cIkaambo keni Johane ncaakasala kwiita Mwana...izina lyakuti Logos, ndilyakaleta kuvwuntauzya kapati. Kanjaanji kuyeeyelwa kuti kukwelelezyegwa aaziyanza zyaci Giliki (bbala lya logos wakali muzeezo wakazyibidwe mubusongo bukatazya kumvwisya) azyaci Hebulayo (nkaambo oomo ibbala lya Yahuwah lyaambwa aanga muntu mubunji bwa Cizuminano Cakale \u2014 ngooyu mukonzyanyo uupedwe, Tusimpi. 8).\u201d1"}, {"text_idx": "#000003", "text": "Mukuteelela nkulyaazyila muci Hebulayo \u201cijwi\u201d mu Cizuminano Cakale alimwi akaambo keni Johane ncaakasala kubelesya muzeezo ooyo naakajuzya Messiah, Izaya inga watugwasya kapati. Ooyu mushinshimi utupa bupanduluzi butonkomene bwa \u201cjwi lya Yahuwah.\u201d"}, {"text_idx": "#000004", "text": "Mukuteelela nkulyaazyila kuli ba Hebulayo \u201cibbala\u201d lya mu Cizuminano Cakale, alimwi akaambo keni Johane ncaakasala kubelesya muzeezo ooyo naakajuzya Messiah, Izaya inga watugwasya kapati. Ooyu mushinshimi utupa bupanduluzi butonkomene bwa \u201cjwi lya Yahuwah.\u201d Alimwi nkaambo kakuti balembi ba Cizuminano Cipya kanjaanji bakali kuzubula majwi aabo kuzwa muli Izaya, ncintu citusalazyila kumvwisya muzeezo wakwe wa \u201cjwi\u201d muli nzibaalemba, kapati mu mulumbe mubotu wa Johane. Zibalo zitaanzi kapati zya Izaya zijisi \u201cjwi\u201d mumuzeezo ngolibelesyedwe mu Cizuminano Cakale, kuti malailile naa mulawo ookwa Yahuwah. Kweendelana bulembedwe muli Izaya 2:3 a 5:24 kutondezya kuti \u201cijwi lya Yahuwah\u201d ngo mulawo Wakwe. Myeengwe iicaalizya yobile mukampango 2:3 ibala kuti: \u201cNkaambo mulawo uyoozyila mu Ziyoni, alimwi ijwi lya Mwami kuzwa ku Jelusalema.\u201d Mbubwenya buyo, awalo Izaya 1:10 upandulula \u201cjwi\u201d kuti malailile ookwa Yahuwah: \u201cAmuteelele jwi lya Mwami, inywe nobaleli ba Sodoma; amuswiilile malailile aa Yahuwah wesu, inywe nobantu baku Gomorrah.\u201d Kuzwa mutwaambo totatwe ootu, tulakonzya kuzubulula kuti \u201cijwi\u201d malailile nokuba mulawo ookwa Yahuwah."}, {"text_idx": "#000005", "text": "Nokuba boobo, muli Izaya 9:8, muzeezo wa \u201cijwi\u201d tiiwakazubululwa mbuli muntu. \u201cMwami wakatumina jwi lilwana Jakobo, nkabela lyakawida ali ba Isilayeli.\u201d Nokuba kuti aawa \u201cijwi\u201d inga lyasandululwa aanga \u201cmulumbe,\u201d umwi mwaambilizi ulombozya busanduluzi bubaanga muntu waambwa: \u201cijwi mububambe amusela walyo ngo mutumwa wa Simalelo: lilabalika cakufwamba muzyooko zyanyika yoonse, alimwi eelyo nolitumwa aa Simalelo, lilabalika kubantu kuzyoonyonyoona nokuba kuponya, alimwi kunyina pe nolipiluka acinkwa maanza kuli yooyo waalituma.\u201d2 Oobu mbobupanduluzi bwa mutumwa uukonzya kweezyekwa Kristu. \u201cIjwi\u201d aawa lilalizuzika lwalyo; lilainda kubaa nguzu muli lwalyo kwiinda mulumbe nokuba malailile aabuyo."}, {"text_idx": "#000006", "text": "\u201cBwizu bulawizuka, maluba alayuminina, pele jwi lya Yahuwah wesu linokwiimvwi lyoonse alyoonse\u201d (Izaya. 40:8). Umwi mwaambilizi ukosoozya kampango aaka kuti: \u201cMuntu anguzu zyakwe nzyakaindi kasyoonto buyo, pele ijwi, makanze ookwa Yahuwah, aapozyedwe kumulomo, liloongola lyoonse.\u201d3 \u201cAayo makanze aakaambilizyigwa\u201d mubwini, ncintu cigumikizya kapati makani mabotu aayubununa bulemu bwa Simalelo. Aawa Izaya utondezya muzeezo uuyeeyelwa mu Cizuminano Cipya mulikke kuti ngo mulumbe wa bulelo. Awumwi mwaambilizi uzubulula kampango aaka kuti:"}, {"text_idx": "#000008", "text": "Cilakondelezya kuti boonse bobile baambilizi aaba, mukuzubulula Izaya, bakasalazya caambwa muli Johane 1:1. Kumatalikilo kwakali Jwi \u2014 \u201cmakanze ookwa Yahuwah aakaambilizyidwe\u201d nokuba \u201ccitumyo ca kuyanda Kwakwe amizeezo Yakwe njapozya\u201d \u2014 alimwi eeli jwi lyakali aa Yahuwah, alimwi lyakali \u201cmbweenya mbuli Nguwe.\u201d Eeli jwi lyakaba mubili wabuntu muli Yahushua."}, {"text_idx": "#000009", "text": "Mukubweza ciwa cabuntu eeli \u201cjwi,\u201d Izaya usalazyila limwi kuti eeci cilainda kuba buyo kutumina mulomo, kulailila nokuba kubikka mulawo. Kunze lyaboobo, walo utondezya kuti \u201cKupozya jwi kwakali kulanganyigwa abaHebulayo aanga ninguzu zya muntu zilizuzika muli lwazyo zini.\u201d"}, {"text_idx": "#000010", "text": "Izaya 45:23 a 55:11 balikonzyene mubusanduluzi bwabo bwa \u201cjwi lya Yahuwah.\u201d Boonse bobile bapandulula kuti eeco cakazwa mu mulomo wa Yahuwah mubululami, alimwi tacikazyokeli. \u201cTalikazyokeli kuli Ndime cinkwa maanza, kakwiina kuzuzika eeco nceyanda Ime, alimwi kakwiina kuzwidilila mumulimo ooyo ngweekalitumina Ime\u201d (55:11). Yahushua, ncikombelo ca \u201cjwi\u201d muciimo camuntu, walo taakatanta kuya kuli Yahuwah kakwiina kuzwidilila muluyando lwa Yahuwah muli Nguwe. Umwi mwaambilizi mukusandulula \u201cjwi\u201d aawa awalo uzubulula Kristu mubukkwene:"}, {"text_idx": "#000011", "text": "\u201cMpeenya buyo mbulyapozyelwa kuzwa mumulomo wa Yahuwah libweza ciwa cimwi, nkabela muciwa eeci momusisidwe buumi bwabulemu, nkaambo ka bulemu buli kooko nkulyaazyila; alimwi mbolyeenda oobo, abuumi buzwa kuli Yahuwah, bupedwe nguzu zyabulemu, bupedwe milimo yabulemu, mbuli mutumwa uufwambaana kwiinda mu zilengwa leza amunyika ya muntu, kuyooyaazya caanda, mbuli mbokubede, akuponya akufutula; alimwi talipiluki kuzyila mumusinzo walyo kusikila lyoonda mulimo wayooyo wakalituma. Ooku kuzyokela kwa Jwi kuli Leza, nceciyeekezya ciimo calyo cabulemu.\u201d5"}, {"text_idx": "#000012", "text": "Mukubweza ciwa cabuntu eeli \u201cjwi,\u201d Izaya usalazyila limwi kuti eeci cilainda kuba buyo kutumina mulomo, kupa malailile nokuba kubikka mulawo. Mucibaka caboobo, walo utondezya kuti \u201cKupozya majwi kwakali kulanganyigwa abaHebulayo mbuli nguzu zilizuzika lwazyo zini.\u201d6 Aboobo Izaya ulatugwasyilila kumvwisyisya \u201cjwi\u201d muli Johane 1:1 kuti ninguzu zya Yahuwah zilizuzika zini, eezyo zyakasama ciwa cabuntu muli Yahushua akuzuzika makanze ookwa Yahuwah."}, {"text_idx": "#000016", "text": "4 Keil a Delitzsch, p. 143."}, {"text_idx": "#000018", "text": "Twakagwisya mucibalo citaanzi mazina aabakomba mituni ngobayita Taata a Mwana, akubikka mucibaka cangawo mazina mataanzi ngubaapedwe. Kuyungizya waawo twakajokolosya mutumpango ntotulembulude akubikka mazina aa Taata a Mwana, mbuli mbwaakalembedwe kutaanguna abalembi bamu Bbaibbele bakayoyelwa moza. Nkamu ya-WLC"}]